cyanic-selkie/wikianc huggingface dataset:
Βυζαντινή γραφειοκρατία και αριστοκρατία
Κατά τη διάρκεια της χιλιόχρονης αυτοκρατορίας, οι διαφορετικοί τίτλοι εγκρίθηκαν και απορρίφθηκαν, και πολλοί έχασαν ή απέκτησαν κύρος. Στην αρχή οι διάφοροι τίτλοι της αυτοκρατορίας ήταν η ίδιοι με εκείνους στην ύστερη Ρωμαϊκή Αυτοκρατορία. Μέχρι τη στιγμή του Ηρακλείου κατά τον 7ο αιώνα, πολλοί από τους τίτλους είχε καταστεί άνευ αξίας και κύρους, από την εποχή του Αλεξίου Α΄ πολλές από τις θέσεις ήταν είτε νέες ή είχαν αλλάξει δραστικά, αλλά παρέμειναν ουσιαστικά η ίδιες από την εποχή του Αλέξιου μέχρι την πτώση της αυτοκρατορίας το 1453.
Η διοίκηση διαρθρώνεται στην Κεντρική Διοίκηση που υποστήριζε τον αυτοκράτορα στην Κωνσταντινούπολη και περιελάμβανε την Κυβέρνηση με τους εξής αξιωματούχους: Μάγιστρος, με τα αξιώματα του Πρωθυπουργού Λογοθέτες, Λογοθέσιο καλούταν το Υπουργείο. Υπήρχε ο Λογοθέτης του Δρόμου (Υπουργός Εξωτερικών), ο Λογοθέτης του Γενικού (Υπουργός Οικονομικών), Λογοθέτης του Ειδικού (ασχολούταν με τις προμήθειες του παλατιού), Λογοθέτης του Στρατιωτικού (ασκούσε μερικές δικαστικές λειτουργίες εκτός από την επίβλεψη του στρατεύματος), Λογοθέτης Πραιτωρίου (Υπουργός Δικαιοσύνης), Λογοθέτης Αγελών (Υπουργός Γεωργίας), Κοιέστωρ Ιερού Παλατίου (ασκούσε επίσης μερικές δικαστικές λειτουργίες), Ορφανοτρόφος (Υπουργός Κοινωνικής Πρόνοιας). Υπήρχαν επίσης Κόμητες (σαν Υφυπουργοί), Κριτές (Δικαστές). Ο Κόμης Ιερών Δωρεών ασκούσε καθήκοντα Υφυπουργού Οικονομικών, ο Κόμης Ιδιοκτησιών ασχολούταν με την Κρατική Περιουσία που αντικαταστάθηκε από τον Σακελλάριο, Διαχειριστής του αυτοκρατορικού βαλαντίου. Οι κατώτεροι οικονομικοί υπάλληλοι ονομάζονταν Σεκρετικοί, Σκρινιάριοι και Παλατίνοι.
Η Περιφερειακή Διοίκηση περιελάμβανε τους εξής αξιωματούχους: Ο Δούκας που ήταν Διοικητής του Θέματος, Πραίφεκτος (Νομάρχης), Πρωτονοτάριος (πολιτικός άρχων του Θέματος), Έπαρχος, Σύμπονος (αντιέπαρχος), Κοιαίστωρ και Χαρτουλάριοι (Τελώνες).
Το άμεσο περιβάλλον του Αυτοκράτορα πλαισιωνόταν από πολυάριθμους βαθμούχους του παλατιού κυριότεροι από τους οποίους ήταν οι εξής: Σεβαστοκράτωρ και Πανυπερσέβαστος (τίτλος που κατά τα χρόνια των Κομνηνών αποδιδόταν στον αδελφό του αυτοκράτορα) Σεβαστός και Πανσέβαστος (Πατέρας, μητέρα και άλλοι συγγενείς του αυτοκράτορα) Δεσπότης (Τίτλος των υιών του αυτοκράτορος, o πρωτότοκow που ονομαζόταν Συμβασιλεύς) Παρακοιμώμενος (Φύλακας της βασιλικής κλίνης) Κουροπαλάτης (Υπεύθυνος για την επιτήρηση της αυλής) Αρχιτελετάρχης (Προϊστάμενος του ιερού κοιτώνα του αυτοκράτορα) Ιματιοφύλαξ (υπεύθυνος για τα βασιλικά ενδύματα) Βεστήτωρ (Αυτός που ενέδυνε τον αυτοκράτορα) Ασηκρήτις (Γραμματέας εξ απορρήτων) Κοντόσταυλος (Υποστράτηγος) Στράτωρ (ιπποκόμος) Μανδάτωρ (Αγγελιαφόρος) Σιλεντιάριος (Αξίωμα ανάλογο του αρχιφύλακα) Κομμερκιάριος (Τελώνης) Μαρκίων (Ακρίτας) Αποκρισάριος (Πρεσβευτής) Παπίας (Φύλακας των ανακτόρων) Οστιάριος (Θυρωρός) Εταιρειάρχης (Σωματοφύλακας του αυτοκράτορα) Σπαθάριος και Πρωτοσπαθάριος (Τίτλος αποδιδόμενος σε αυτούς που υπηρετούσαν ως αξιωματικοί) Κονσουλάριος (Σύμβουλος) Κουβικουλάριος και Σπαθαροκουβικουλάριος (Θαλαμηπόλος του αυτοκράτορα) Κανδιδάτος (υποψήφιος για δημόσια θέση) Πριμικήριος (Αξιωματούχος της Εκκλησίας προϊστάμενος υποδιακόνων) Πανκέρνης (Μάγειρας) Χωροδεσπότης (Άρχοντας που εξουσιάζει μια περιοχή)
Οι κυριότεροι φόροι που εισπράττονταν ήταν : Έγγειος (ένα είδος ΦΠΑ) Το καπνικόν (φόρος ακινήτων) Το αερικόν (κεφαλικός φόρος επιβαλλόμενος προς απόκτηση του δικαιώματος να αναπνέουν) Τα τελωνιακά δικαιώματα Τα λιμενικά δικαιώματα Χρυσάργυρον (φόρος για τις ακαθαρσίες των ζώων) Χαρτιατικόν (εισφορά που εισπραττόταν προς όφελος των φορολογικών υπαλλήλων των επιφορτισμένων με την αναθεώρηση των κτηματολογίων) Φόρος κληρονομιάς Φόρος ανευρισκομένων θησαυρών Φόρος αντικατάστασης στρατιωτικής υπηρεσία
Πηγές
Κατηγορία:Κυβέρνηση της Βυζαντινής Αυτοκρατορίας
Γιουτζίν Γκάρφιλντ
Ο Γιουτζίν Γκάρφιλντ (16 Σεπτεμβρίου 1925 – 26 Φεβρουαρίου 2017) ήταν Αμερικανός γλωσσολόγος και επιχειρηματίας, ο οποίος υπήρξε ένας από τους θεμελιωτές της Βιβλιομετρίας και της Επιστημομετρίας.
Συνέβαλε καθοριστικά στη δημιουργία των βασικών, σήμερα, δεικτών επιστημομετρίας, ήτοι: Current Contents, Journal Impact Factor (JIF), Science Citation Index (SCI), Journal Citation Reports, και Index Chemicus, μεταξύ πολλών άλλων, ενώ ίδρυσε και οργάνωσε το επιστημονικό περιοδικό, The Scientist.
Παραπομπές
Κατηγορία:Αμερικανοί γλωσσολόγοι
Μανουέλα Σέκολο
Η Μανουέλα Σέκολο (γεννήθηκε στις 22 Φεβρουαρίου 1977) είναι ιταλίδα πρώην διεθνής πετοσφαιρίστρια η οποία αγωνίζεται ως ακραία. Έχει αναδειχθεί με την εθνική ομάδα πετοσφαίρισης γυναικών της Ιταλίας δύο Πρωταθλήματα Ευρώπης (2007, 2009) καθώς και ένα Παγκόσμιο κύπελλο πετοσφαίρισης (2007).
Καριέρα
Η Μανουέλα Σέκολο έκανε τα πρώτα της βήματα στις ακαδημίες της Άλμπατρος Τρεβίζο, στις οποίες παρέμεινε για τρία χρόνια. Στη συνέχεια, αγωνίστηκε σε επίπεδο νέων γυναικών στις Μολιάνο (1994-95) και ΑΓΣ Σαν Ντονά (1995-99). Το 1999 υπέγραψε το πρώτο της επαγγελματικό συμβόλαιο στη Βόλει Φόρλι.
Από το 1999 και μέχρι σήμερα, η Μαουέλα Σέκολο έχει αγωνιστεί σχεδόν αποκλειστικά σε ομάδες της Ιταλίας και συγκεκριμένα στις Βόλει Φόρλι, Τεοντόρα Ραβένα, Σκαβολίνι Πεζάρο, Βόλει Μπεργκάμο, Τσιέρι Βόλει, Βίλα Κορτέζε, Ουνιβερσάλ Μοντένα, Κρέμα Βόλει, Ρίβερ Βόλει και Παγιάβολο Πιατσεντίνα. Ανάμεσα από τις ομάδες αυτές, η Σέκολο γνώρισε τις περισσότερες επιτυχίες με τη φανέλα της Βόλει Μπεργκάμο, με την οποία κατάφερε να κατακτήσει ένα CEV Cup (2004), δύο Τσάμπιονς Λιγκ (2005, 2007), δύο Πρωταθλήματα Ιταλίας (2004, 2006), ένα Κύπελλο Ιταλίας (2006) και ένα Σούπερ Καπ Ιταλίας (2004). Μοναδική εξαίρεση στη μέχρι στιγμής δεκαπενταετία συνεχούς παρουσίας της Σέκολο σε ομάδες της Ιταλίας ήταν ένα πέρασμά της από την Ελλάδα και συγκεκριμένα από τον Ολυμπιακό Πειραιώς (2008-09), με τον οποίο ωστόσο δεν κατάφερε να κατακτήσει κάποιο τίτλο.
Την περίοδο 2013-14, η Σέκολο αγωνίστηκε με τη φανέλα της Ιταλικής Παγιάβολο Πιασιέντσα, στην οποία παραμένει μέχρι σήμερα.
Πηγές
Κατηγορία:Ιταλοί πετοσφαιριστές Κατηγορία:Πετοσφαιρίστριες ΟΣΦΠ
1882 Ράουμα
Ο Ράουμα (Rauma) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,401. Ανακαλύφθηκε το 1941 από τη Φινλανδή αστρονόμο Λίιζι Ότερμα, που παρατηρούσε από το Τούρκου, και πήρε το όνομά του από την ομώνυμη πόλη της δυτικής Φινλανδίας.
Φυσικά χαρακτηριστικά
Ο φασματικός τύπος του Ράουμα είναι K. Ο Ράουμα περιστρέφεται γύρω από τον εαυτό του μία φορά κάθε 18 ως 32 ώρες περίπου.
Εξωτερικοί σύνδεσμοι
Ραουμα
Υδραγωγείο Βίργκο
Στην ακμή του το υδραγωγείο ήταν ικανό να παρέχει περισσότερα από 100.000 m3 νερό την ημέρα.
Το όνομα θεωρείται ότι προέρχεται από την καθαρότητα και τη διαύγεια του νερού, επειδή δεν κιμωλιάζει σημαντικά. Σύμφωνα με έναν μύθο που επαναλαμβάνεται από τον Φροντίνο, διψασμένοι Ρωμαίοι στρατιώτες ζήτησαν νερό από μία νεαρή παρθένο, που τους κατεύθυνε στις πηγές, οι οποίες αργότερα τροφοδοτούσαν το υδραγωγείο. Το υδραγωγείο πήρε το όνομά της.
Διαδρομή
μικρογραφία|250x250εσ| Η διαδρομή του Aqua Virgo. μικρογραφία|250x250εσ| Τοπογραφικό σχέδιο της Ρώμης. μικρογραφία| Το μόνο που παραμένει επάνω από το έδαφος, στη Via del Nazzareno. μικρογραφία| 60 μέτρα από τις καμάρες του υδραγωγείου που βρέθηκαν πρόσφατα μέσα στο εμπορικό συγκρότημα Rinascente. Η πηγή του βρίσκεται λίγο πριν από το 8ο μίλι βόρεια της Via Collatina. Συλλέγει νερό από πηγές κοντά στην πορεία της Aniene, ένα μεγάλο σύστημα (ακόμη λειτουργικό και επιθεωρήσιμο) υδροφορέων και πηγών που μεταφέροντο σε μία λεκάνη (υπάρχουσα μέχρι τον 19ο αι.) από μία σειρά υπόγειων σηράγγων και τροφοδοτούσε το κανάλι, ρυθμίζοντας την εισροή με φράγμα. Συμπληρώθηκε επίσης από πολλά κανάλια τροφοδοσίας στην πορεία του.
Το υδραγωγείο λειτουργούσε υπόγεια σχεδόν όλα τα 20,5 χλμ. του μήκους του, εκτός από το τελευταίο τμήμα των 1800 μ. που βρίσκεται εν μέρει επάνω σε τόξα στην περιοχή Άρεως Πεδίον, από το οποίο διασώζονται δύο τμήματα. Το υδραγωγείο έπεσε μόνο 4 μ. κατά μήκος του μέχρι το τέρμα του στο κέντρο του Άρεως Πεδίου.
Η διαδρομή έκανε μία πολύ μεγάλη καμπύλη, ξεκινώντας από τα ανατολικά και μπαίνοντας στην πόλη από τα βόρεια. Έτρεχε μέσω της Via Collaatina μέχρι την περιοχή Portonaccio, περνούσε Via Nomentana στη Via Salaria και στη συνέχεια έστριβε νότια και έμπαινε στην πόλη κάτω από τον Κήπο των Λουκούλων και διέσχιζε το 1,2 χλμ από την περιοχή του λόφου Πίντσιο και τη σημερινή Villa Medici, όπου μία ελικοειδής σκάλα (που ονομάζεται σαλιγκάρι του Πίντσιο) οδηγεί στον υπόγειο αγωγό.
Η μεγάλη παράκαμψη δικαιολογείτε, διότι το υδραγωγείο έπρεπε να εξυπηρετεί το βόρειο προάστιο της πόλης, που μέχρι τότε ήταν χωρίς ύδρευση, και επειδή η χαμηλή στάθμη πηγής (μόλις 24 μέτρα επάνω από την επιφάνεια της θάλασσας) καθιστούσε αναγκαία την αποφυγή των απότομων πλαγιών, που θα συναντούσε η συντομότερη διαδρομή. Πιθανώς η είσοδος στην πόλη από εκείνη την πλευρά επέτρεπε επίσης να προσεγγιστεί το Άρεως Πεδίον, χωρίς να διασχίσει τις πυκνοκατοικημένες περιοχές της πόλης.
Μετά τη δεξαμενή καθαρισμού (limaria) κοντά στον Πίντσιο, η αστική διαδρομή ξεκινά εν μέρει επάνω σε τόξα, που πολλά ανακαλύφθηκαν το 1871. Στη συνέχεια περνά από την περιοχή της Φοντάνα ντι Τρέβι και στη συνέχεια διασχίζει τη σημερινή Via del Corso με ένα τόξο, που στη συνέχεια μετατράπηκε σε αψίδα θριάμβου, για να γιορτάσει τις στρατιωτικές επιτυχίες του Κλαύδιου στη Βρετανία. Μεταγενέστερη ερμηνεία διαπιστώνει, ότι οι καμάρες του υδραγωγείου συνεχίζοντο κατά μήκος της Via del Seminario σε ένα σημείο ανατολικά του Πανθέου. Κατέληγε στο Άρεως Πεδίο μπροστά από το Περιτοίχισμα του Ιουλίου.
Μία δευτερεύουσα διαδρομή έφτανε στις -ανεπαρκώς εξυπηρετούμενες- περιοχές VII, IX και XIV, στην περιοχή Τραστέβερε. Η διαδρομή περνούσε από τη χαμηλή περιοχή του Άρεως Πεδίου επάνω από το ψηλότερο έδαφος της κορυφογραμμής που περιβάλλει τη λεκάνη του Πανθέου και στη συνέχεια, μέσω της γέφυρας του Αγρίππα, επάνω από τον ποταμό Τίβερη. Η διανομή ήταν αρκετά διαδεδομένη: σύμφωνα με τον Φροντίνο, 200 quinary κρατήθηκαν για τα προάστια, 1457 για δημόσια έργα, 509 για την αυτοκρατορική οικία και τα υπόλοιπα 338 για ιδιωτικές παραχωρήσεις, όλα διανεμημένα μέσω ενός δικτύου 18 castella (κιστερνών διανομής) κατά μήκος της διαδρομής.
Ιστορία
Υπήρχαν προφανώς πολυάριθμες επισκευές με την πάροδο του χρόνου: του Τιβέριου το 37, του Κλαύδιου μεταξύ 45/46, κατόπιν του Κωνσταντίνος Α΄ και του Θεοδώριχου.
Ο Κλαύδιος το ανακαίνισε το 46 μ.Χ., όπως μαρτυρείται από μία επιγραφή στο επιστύλιο στη Via del Nazzareno, η οποία αναφέρει ότι ανοικοδόμησε μεγάλα τμήματα του υδραγωγείου σε αυτό το σημείο, επειδή ο Καλιγούλας είχε αφαιρέσει λίθους, για να τους χρησιμοποιήσει στην κατασκευή ενός αμφιθεάτρου.
Το 537 οι Γότθο ι που πολιορκούσαν τη Ρώμη, προσπάθησαν να χρησιμοποιήσουν αυτό το υπόγειο κανάλι ως μυστική διαδρομή, για να εισβάλουν στη Ρώμη σύμφωνα με τον Προκόπιο.
Μετά τη φθορά και την αχρηστία με την πτώση της Δυτικής Ρωμαϊκής Αυτοκρατορίας, το Aqua Virgo επισκευάστηκε από τον πάπα Aδριανό Α΄ τον 8ο αι. Το 1453 ο πάπας Νικόλαος Ε' έκανε μία πλήρη αποκατάσταση και εκτεταμένη αναδιαμόρφωση από την πηγή του μέχρι το τέλος του μεταξύ του Πίντσιο και του Κυριναλίου και εντός του Άρεως Πεδίου και το καθαγίασε Acqua Vergine. Αυτό οδηγούσε επίσης το νερό στη Φοντάνα ντι Τρέβι και στα αναβρυτήρια της Πιάτσα ντελ Πόπολο, την οποία εξυπηρετεί ακόμα και σήμερα. Στη δεκαετία του 1930, κατασκευάστηκε μία επέκταση, η Acqua Vergine Nuovo, ξεχωριστή από τα άλλα κανάλια.
Κατασκευή
μικρογραφία| Η θολωτή οροφή. Τα περισσότερα από τα αρχαία υδραγωγεία ήταν συστήματα βαρύτητας, δηλαδή διασφαλίζοντας ότι η πηγή ήταν υψηλότερη από τον τερματισμό και σχεδιάζοντας μια ομοιόμορφη πορεία για το υδραγωγείο να ακολουθήσει μια καθοδική κλίση, η βαρύτητα θα παρείχε όλη την ισχύ που απαιτείται για τη ροή του νερού. Τα υδραγωγεία ήταν, στο μεγαλύτερο μέρος τού μήκους τους, κανάλια περίπου 50 εκατοστά έως ένα μέτρο κάτω από το έδαφος, σήραγγες και σωλήνες και μόνο οι τελικές εκτάσεις των υδραγωγείων χρησιμοποιούσαν τόξα. Τα κανάλια κατασκευάζονταν από τρία είδη υλικών, τοιχοποιία (η πιο συνηθισμένη μορφή), μολύβδινους σωλήνες και πηλό (terracotta). Αυτά τα κανάλια κατασκευάστηκαν χρησιμοποιώντας την τεχνική «σκάψε και κάλυψε», όπου η διαδρομή του καναλιού σκαβόταν στο έδαφος και στη συνέχεια καλυπτόταν για να έχει εύκολη πρόσβαση στα κανάλια, που χρειάζοντο επισκευές. Τα δάπεδα και οι τοίχοι των καναλιών ήταν επενδεδυμένα με σκυρόδεμα και η κάλυψη ήταν συνήθως θολωτή. Η κάλυψη είχε ύψος ανάλογα με το ύψος του νερό, το οποίο προοριζόταν να είναι περίπου το μισό με δύο τρίτα του ύψους του καναλιού. Η επένδυση των τοίχων και του δαπέδου με σκυρόδεμα εξυπηρετεί τρεις σκοπούς, την προστασία από τρύπες και διαρροές, την παροχή λείας επιφάνειας ροής και τη συνεχή, χωρίς συνδέσεις, επιφάνεια ροής από το ένα άκρο στο άλλο.
Προκειμένου να διατηρηθεί η ελαφρά κλίση προς τα κάτω, τα υδραγωγεία δεν ακολουθούσαν την ευθεία διαδρομή προς τη Ρώμη, αλλά αντίθετα χρησιμοποιούσαν το έδαφος. Συνήθως η κλίση ήταν μικρή, για να κάνει τη ροή του νερού αργή, έτσι θα χρειάζοντο λιγότερες επισκευές, καθώς ταχύτερη ροή νερού θα προκαλούσε ζημιά, ενώ η πολύ μικρή κλίση θα σήμαινε ότι το νερό δεν θα έρεε καθόλου. Χρησιμοποιήθηκαν διαφορετικοί βαθμοί κλίσης για διαφορετικούς λόγους. Ενώ ταξιδεύει το νερό μέσα από μία σήραγγα, για παράδειγμα, μία πιο απότομη κλίση θα μπορούσε να χρησιμοποιηθεί για να επιταχύνει τη ροή του νερού. Δεδομένου ότι στο εσωτερικό της σήραγγας ήταν λιγότερο πιθανό να χρειαστούν επισκευές, το νερό θα μπορούσε να ρέει με υψηλότερο ρυθμό απαιτώντας μία πιο απότομη κλίση και στη συνέχεια, μόλις περάσει τη σήραγγα, η κλίση θα έπρεπε να αυξηθεί για να επιβραδύνει τη ροή στη μέση ταχύτητά της. Σε μεταγενέστερους χρόνους, η χρήση υψηλών τόξων σε κοιλάδες και πεδιάδες χρησιμοποιήθηκε για τα υδραγωγεία και μερικά ήταν ακόμη και 27 μέτρα από το έδαφος.
Εργαλεία ισοπέδωσης
Εκτός από τα τυπικά επίπεδα νερού παρόμοια με αυτά που χρησιμοποιούν οι εργολάβοι σήμερα, άλλα είδη στάθμης χρησιμοποιήθηκαν κατά την αρχαία ρωμαϊκή εποχή.
Ανυψωτικά εργαλεία
μικρογραφία| Σύγχρονη ανεμογεννήτρια που χρησιμοποιείται για άγκυρα Πολλά ανυψωτικά εργαλεία θα χρησιμοποιήθηκαν κατά τη διάρκεια των ρωμαϊκών χρόνων στην κατασκευή ναών, ψηλών κτιρίων, γεφυρών και καμάρων για τη μετακίνηση μεγάλων λιθόπλινθων και υλικών από για παράδειγμα ένα λατομείο στο εργοτάξιο και στη συνέχεια ανύψωση στη θέση τους.
"Θα είναι από μπρούτζο. Το κάτω μέρος αποτελείται από δύο όμοιους κυλίνδρους σε μικρή απόσταση μεταξύ τους, με σωλήνες εξόδου. Αυτοί οι σωλήνες συγκλίνουν σαν τα δόντια ενός πιρουνιού και συναντώνται σε ένα δοχείο που βρίσκεται στη μέση. Σε αυτό το δοχείο, οι βαλβίδες πρέπει να τοποθετούνται με ακρίβεια πάνω από τα άνω ανοίγματα των σωλήνων. Και οι βαλβίδες κλείνοντας τα στόμια των σωλήνων συγκρατούν ό,τι έχει εξαναγκαστεί από τον αέρα μέσα στο δοχείο. Πάνω από το δοχείο, τοποθετείται και στερεώνεται ένα κάλυμμα σαν ανεστραμμένο χωνί, με έναν πείρο καλά σφηνωμένο, έτσι ώστε η δύναμη του εισερχόμενου νερού να μην προκαλεί την ανύψωση του καλύμματος. Στο κάλυμμα του κουκούτσιου, που ονομάζεται τρομπέτα, ενώνεται με αυτό και γίνεται κάθετο. Οι κύλινδροι έχουν, κάτω από τα κάτω στόμια των σωλήνων, βαλβίδες που εισάγονται πάνω από τα ανοίγματα στις βάσεις τους. Τα έμβολα μπαίνουν τώρα από πάνω στρογγυλεμένα στον τόρνο και καλά λαδωμένα. Όντας έτσι κλεισμένοι στους κυλίνδρους, δουλεύονται με ράβδους εμβόλου και μοχλούς. Ο αέρας και το νερό στους κυλίνδρους, αφού οι βαλβίδες κλείνουν τα κάτω ανοίγματα, τα έμβολα κινούνται προς τα εμπρός. Με ένα τέτοιο φούσκωμα και την επακόλουθη πίεση, πιέζουν το νερό μέσα από τα ανοίγματα των σωλήνων μέσα στο δοχείο. Η χοάνη δέχεται νερό και το αναγκάζει να βγει με πνευματική πίεση μέσω ενός σωλήνα. Παρέχεται δεξαμενή και με αυτόν τον τρόπο τροφοδοτείται νερό από κάτω για βρύσες."
Έξοδα κατασκευής
Τα υδραγωγεία αρχικά χρηματοδοτούνταν κυρίως από τον πλούτο που συγκεντρώθηκε από τον πόλεμο και την προστασία των πλουσίων ατόμων. Οι φόροι χρησίμευσαν επίσης για να βοηθήσουν στη χρηματοδότηση του κτιρίου με τη φορολόγηση των κατακτημένων ανθρώπων, επειδή τα υδραγωγεία δεν προορίζονταν ποτέ να πληρώσουν για τον εαυτό τους, αλλά λειτουργούσαν ως όφελος για τους κατοίκους της Ρώμης. Στην εποχή της Δημοκρατίας η ιδιωτική χρήση του νερού του υδραγωγείου δεν ήταν κοινή, μόνο το νερό υπερχείλισης πωλούνταν σε ιδιώτες. Στους Αυτοκρατορικούς χρόνους η κατασκευή περισσότερων υδραγωγείων σήμαινε ότι περισσότερο νερό ήταν διαθέσιμο προς πώληση για ιδιωτική χρήση.
Γραπτές πηγές για αρχαία ρωμαϊκά υδραγωγεία
Ο Σέξτος Ιούλιος Φροντίνος έγραψε μια μελέτη για την παροχή νερού της Ρωμαϊκής Αυτοκρατορίας. Επισημαίνει ότι η ευημερία της αστικής κοινότητας της Ρώμης εξαρτάται από την ποιότητα της παροχής νερού.
Acqua Vergine
Το Acqua Vergine είναι η αναγεννησιακή αποκατάσταση του υδραγωγείου Aqua Virgo. Το 1453, ο Πάπας Νικόλαος Ε' ανακαίνισε τα κύρια κανάλια του Aqua Virgo και πρόσθεσε πολυάριθμους δευτερεύοντες αγωγούς κάτω από το Campo Marzio. Το αρχικό τέρμα, που ονομαζόταν mostra, που σημαίνει επίδειξη, ήταν το επιβλητικό, αξιοπρεπές σιντριβάνι τοίχου που σχεδιάστηκε από τον Leon Battista Alberti στην Piazza dei Crociferi. Λόγω πολλών προσθηκών και τροποποιήσεων στα πιο άκρα σημεία των αγωγών κατά τα χρόνια που ακολούθησαν, κατά την περίοδο της Αναγέννησης και του Μπαρόκ, το Acqua Vergine κορυφώθηκε σε πολλά μαγευτικά περισσότερα - τη Φοντάνα ντι Τρέβι και τα σιντριβάνια της Piazza del Popolo.
Δύο ξεχωριστά υδραγωγεία αναδύονται από την πηγή για το Acqua Vergine σε αντίθεση με το Aqua Virgo:
Δημόσιας χρήσης αναβρυτήρια
μικρογραφία| Φοντάνα ντι Τρέβι Σήμερα, όπως παλιά, το Acqua Vergine θεωρείται ότι παρέχει από τα πιο αγνό, πόσιμο νερό στη Ρώμη, που φημίζεται για τις αναπλαστικές του ιδιότητες. Πολλοί άνθρωποι μέχρι σήμερα φαίνονται να γεμίζουν δοχεία για πόση και μαγείρεμα στα υπέροχα αναβρυτήριά του, όπως:
Eξωτερικοί σύνδεσμοι
Κατηγορία:Σελίδες με μη επιθεωρημένες μεταφράσεις Κατηγορία:Ρωμαϊκά υδραγωγεία Κατηγορία:Τοπογραφία της αρχαίας Ρώμης Κατηγορία:Κτίρια και κατασκευές στη Ρώμη
Φοντρεμάν
Το Φοντρεμάν (γαλλικά: Fondremand) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες της Ωτ-Σον
Αμπελάς Πάρου
Ο Αμπελάς είναι χωριό της Πάρου. Υπάγεται δοικητικά στη δημοτική κοινότητα Νάουσας, του δήμο Πάρου, της περιφερειακής ενότητας Πάρου, στην περιφέρεια Νοτίου Αιγαίου, σύμφωνα με το πρόγραμμα Καλλικράτης, καθώς και των μεταβολών μετά από αυτό το πρόγραμμα. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Πάρου του νομού Κυκλάδων, στο γεωγραφικό διαμέρισμα Νήσων Αιγαίου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1928 και προσαρτήθηκε στην κοινότητα Ναούσης της Πάρου. Καταργήθηκε το 1940 και επαναναγνωρίστηκε το 1981. Με το ΦΕΚ 244Α - 04/12/1997 αποσπάστηκε από την κοινότητα Ναούσης και προσαρτήθηκε στον δήμο Πάρου.
Γενικά στοιχεία
Παλαιότερα ο Αμπελάς αποτελούσε ένα μικρό ψαροχώρι, πασίγνωστο όμως στους αλιείς των Κυκλάδων για τις πλούσιες σε αλίευμα "καλάδες" στη θαλάσσια περιοχή του. Έγινε, επίσης, γνωστός από την αναφορά του στο νησιώτικο τραγούδι της Ειρήνης Κονιτοπούλου Λεγάκη «Θα πάρω μια ψαρόβαρκα», στους στίχους: ...θα πάω να βρω τον Βεντουρή που ΄χει το τρεχαντήρι, να πάω να βγω στον Αμπελά που ΄ναι το πανηγύρι. Σήμερα ο Αμπελάς παρουσιάζει σημαντική τουριστική ανάπτυξη με ανάλογη ξενοδοχειακή υποδομή. Το αλιευτικό καταφύγιο που υφίσταται είναι μικρό με περιορισμένες δυνατότητες εξυπηρέτησης. Στην περιοχή του Αμπελά καλλιεργούνται σιτηρά, κηπευτικά και αμπέλια.
Εξωτερικοί σύνδεσμοι
Κατηγορία:Χωριά της Πάρου
Βοϊβοντίνα
Η Βοϊβοντίνα, επίσημα Αυτόνομη Επαρχία της Βοϊβοντίνας (σερβικά: Аутономна Покрајина Војводина, Autonomna Pokrajna Vojvodina, ουγγρικά: Vajdaság Autonóm Tartomány) είναι μία αυτόνομη επαρχία της Σερβίας. Βρίσκεται στο βόρειο τμήμα της χώρας, στην πεδιάδα της Παννονίας. Το Νόβι Σαντ είναι η μεγαλύτερη πόλη και πρωτεύουσά της Βοϊβοντίνα και η δεύτερη μεγαλύτερη πόλη της Σερβίας. Η Βοϊβοντίνα έχει πληθυσμό περίπου 2 εκατομμύρια (περίπου το 26,88% του πληθυσμού της Σερβίας, εξαιρουμένου του Κοσσυφοπεδίου). Έχει πολυεθνική και πολυπολιτισμική ταυτότητα, καθώς υπάρχουν στην επαρχία 26 εθνοτικές ομάδες και έξι γλώσσες είναι σε επίσημη χρήση από τη διοίκηση της επαρχίας.
Ονομασία
Ο όρος vojvodina στα σερβικά σημαίνει μια μορφή δουκάτου - ειδικότερα βοεβοδάτο. Προέρχεται από τη λέξη "vojvoda" (βοεβόδας), που έχει τις ρίζες της στη λέξη της Παλαιοσλαβικής γλώσσας «βοεβόντα». Αυτές οι λέξεις συνδέονται ετυμολογικά με τις σύγχρονες λέξεις "vojnik" (στρατιώτης) και "voditi" (να ηγείται). Η αρχική της ονομασία (από το 1848) ήταν Σερβική Βοϊβοντίνα (Српска Војводина / Srpska Vojvodina), που στη συνέχεια έγινε Βοεβοδάτο της Σερβίας (Војводство Србија / Vojvodstvo Srbija).
Οι πλήρεις επίσημες ονομασίες της επαρχίας σε όλες τις επίσημες γλώσσες της Βοϊβοντίνα είναι :
Γεωγραφία
Η Βοϊβοντίνα βρίσκεται στο βόρειο τέταρτο της Σερβίας, στο νοτιοανατολικό τμήμα της Πεδιάδας της Παννονίας, την πεδιάδα που απέμεινε όταν η Παννονική Θάλασσα της Πλειοκαίνου στέγνωσε. Ως συνέπεια αυτού, η Βοϊβοντίνα είναι πλούσια σε γόνιμα αργιλώδη εδάφη, που καλύπτονται με ένα στρώμα μαυροχώματος. Η περιοχή χωρίζεται από τους ποταμούς Δούναβη και Τίσα σε: Μπάτσκα στα βορειοδυτικά, Βανάτο στα ανατολικά και Σίρμια (Σρεμ) στα νοτιοδυτικά. Ένα μικρό μέρος της περιοχής Mάτσβα βρίσκεται επίσης στη Βοϊβοντίνα, στην Επαρχία Σρεμ.
Πολιτική
Η Συνέλευση της Βοϊβοντίνα είναι το επαρχιακό νομοθετικό σώμα, που αποτελείται από 120 αναλογικά εκλεγμένα μέλη. Τα σημερινά μέλη εξελέγησαν στις επαρχιακές εκλογές του 2016. Η κυβέρνηση της Βοϊβοντίνα είναι το εκτελεστικό διοικητικό σώμα.
Ο σημερινός κυβερνών συνασπισμός στο κοινοβούλιο της Βοϊβοντίνα (μετά τις επαρχιακές εκλογές στις 21 Ιουνίου 2020) αποτελείται από τη συμμαχία Για τα παιδιά μας (Σερβικό Προοδευτικό Κόμμα, Σοσιαλιστικό Κόμμα της Σερβίας και άλλα κόμματα), το Σοσιαλιστικό Κόμμα Σερβίας - Ενωμένη Σερβία και τη Συμμαχία των Ούγγρων της Βοϊβοντίνα. Τα κόμματα της αντιπολίτευσης μποϊκοτάρισαν τις εκλογές, όπως έγινε και με τις εθνικές σερβικές εκλογές, αφήνοντας ως πρώτο τον συνασπισμό Για τα παιδιά μας, του οποίου ηγήθηκε το SNS, και συγκέντρωσε ποσοστό γύρω στο 60% και συνολικά 76 έδρες.
Από τις 20 Ιουνίου 2016 πρόεδρος της κυβέρνησης της Βοϊβοντίνα είναι ο Ιγκόρ Mίροβιτς (Σερβικό Προοδευτικό Κόμμα), ενώ πρόεδρος της επαρχιακής Συνέλευσης είναι ο Ίστβαν Πάστορ (Συμμαχία των Ούγγρων της Βοϊβοντίνα), ο οποίος επανεξελέγη στις 31 Ιουλίου 2020.
Η Βοϊβοντίνα χωρίζεται σε επτά νομούς. Είναι περιφερειακά κέντρα της κρατικής διοίκησης αλλά δεν έχουν δικές τους εξουσίες και αποτελούν αμιγώς διοικητικές διαιρέσεις. Οι επτά νομοί υποδιαιρούνται περαιτέρω σε 37 δήμους και τις 8 πόλεις Κίκιντα, Νόβι Σαντ, Σουμπότιτσα, Ζρένιανιν, Πάντσεβο, Σόμπορ, Σρέμσκα Μιτρόβιτσα και Βρσατς.
Δημογραφικά
thumb|right|210px|Ούγγροι με τις εθνικές τους ενδυμασίες thumb|right|220px|Χορευτικό συγκρότημα Σέρβων Η Βοϊβοντίνα είναι πιο ποικιλόμορφη από ό,τι η υπόλοιπη Σερβία με περισσότερες από 25 εθνικές ομάδες και έξι γλώσσες σε επίσημη χρήση από την επαρχιακή διοίκηση. Ο συστηματικός εποικισμός της περιοχής από άλλες εθνότητες έγινε κατά την αυστροουγγρική εποχή, με τους Γερμανούς να αποτελούσαν μια από τις τρεις κύριες εθνότητες στη περιοχή μέχρι τον Β΄ Παγκόσμιο Πόλεμο.
Πληθυσμός ανά εθνικότητα:
Πληθυσμός κατά μητρική γλώσσα:
Πληθυσμός κατά θρησκεία:
Ιστορία
298px|right|thumb|Κάστρο στο Νόβι Σαντ-Πετροβαραντίνσκα Τβρντάβα
Προρωμαϊκή εποχή και Ρωμαϊκή κυριαρχία
Κατά τη Νεολιθική περίοδο δύο σημαντικοί αρχαίοι πολιτισμοί άνθησαν στην περιοχή: ο πολιτισμός Στάρτσεβο και ο πολιτισμός Βίντσα. Ινδοευρωπαϊκοί λαοί εγκαταστάθηκαν για πρώτη φορά στο έδαφος της σημερινής Βοϊβοντίνα το 4200 π.Χ. Κατά τη Χαλκολιθική περίοδο, την Εποχή του Χαλκού και την Εποχή του Σιδήρου αρκετοί Ινδοευρωπαϊκοί αρχαίοι πολιτισμοί είχαν το κέντρο τους μέσα ή κοντά στη Βοϊβοντίνα: οι πολιτισμοί Βούτσεντολ, Βίνκοβτσι, Βάτιν, Μπέλεγκις, Μπόσουτ κ.α. Πριν από την Ρωμαϊκή κατάκτηση τον 1ο αιώνα π.Χ. κατοικούσαν την περιοχή Ινδοευρωπαϊκοί λαοί Ιλλυρικής, θρακικής και Κελτικής καταγωγής. Τα πρώτα κράτη που οργανώθηκαν στην περιοχή αυτή ήταν το Κελτικό Κράτος των Σκορδίσκων (3ος αιώνας π.Χ.-1ος αιώνας μ.Χ.) με πρωτεύουσα το Σινγκίντουνουμ (Βελιγράδι), και το Δακικό Βασίλειο του Βυρεβίστα (1ος αιώνας π.Χ.).
Κατά τη Ρωμαϊκή κυριαρχία, το Σίρμιουμ (σύγχρονη Σρέμσκα Μιτρόβιτσα) ήταν μία από τις τέσσερις πρωτεύουσες της Ρωμαϊκής Αυτοκρατορίας και έξι Ρωμαίοι αυτοκράτορες είχαν γεννηθεί σε αυτή την πόλη ή στα περίχωρά της. Η πόλη ήταν επίσης η πρωτεύουσα αρκετών Ρωμαϊκών διοικητικών ενοτήτων, όπως η Κάτω Παννονία, η Παννονία Σεκούντα, η Επισκοπή της Παννονίας και η Πραιτωριανή Υπαρχία του Ιλλυρικού. Η Ρωμαϊκή κυριαρχία διήρκησε μέχρι τον 5ο αιώνα, μετά τον οποίο η περιοχή περιήλθε στην κατοχή διαφόρων λαών και κρατών. Ενώ το Βανάτο ήταν τμήμα της Ρωμαϊκής επαρχίας της Δακίας, η Σίρμια ανήκε στη Ρωμαϊκή επαρχία της Παννονίας. Η Μπάτσκα δεν ανήκε στη Ρωμαϊκή Αυτοκρατορία αλλά την κατοικούσαν και την κυβερνούσαν οι Σαρμάτες Ιάζυγες.
Πρώιμος Μεσαίωνας και Σλαβικός εποικισμός
Μετά την αποχώρηση των Ρωμαίων από την περιοχή την κυβέρνησαν διάφοροι Ινδοευρωπαϊκοί και Τουρκογενείς λαοί και των κράτη, μεταξύ αυτών Γότθοι, Σαρμάτες, Ούννοι, Γέπιδες και Άβαροι. Για την τοπική ιστορία, σημαντικότερο ήταν ένα κράτος των Γεπίδων, που είχε πρωτεύουσα την Σίρμιουμ. Σύμφωνα με τα Θαύματα του Αγίου Δημητρίου του 7ο αιώνα οι Αβαροι παραχώρησαν την περιοχή της Σίρμιας σε έναν Πρωτοβούλγαρο ηγέτη ονόματι Κούμπερ περί το 680. Οι Πρωτοβούλγαροι του Κούμπερ κινήθηκαν νότια προς τη Μακεδονία, όπου συνεργάστηκε με τον Τέρβελ τον 8ο αιώνα.
Οι Σλάβοι εγκαταστάθηκαν στη σημερινή Βοϊβοντίνα τον 6ο και 7ο αιώνα, πριν μερικοί από αυτούς περάσουν τους ποταμούς Σάβο και Δούναβη και εγκατασταθούν στα Βαλκάνια. Μεταξύ των Σλαβικών φύλων που ζούσαν στο έδαφος της σημερινής Βοϊβοντίνα ήταν οι Αμποντρίτες, οι Σεβεράνοι, οι Μπρανίτσεβτσι και οι Τιμότσανι. Τον 9ο αιώνα, μετά την πτώση του κράτους των Αβάρων, εμφανίστηκαν στην περιοχή οι πρώτες μορφές Σλαβικής κρατικής υπόστασης. Τα πρώτα Σλαβικά κράτη που κυβέρνησαν την περιοχή ήταν η Βουλγαρική Αυτοκρατορία, η Μεγάλη Μοραβία και το Παννονικό Δουκάτο του Λιούντεβιτς. Κατά τη Βουλγαρική διοίκηση (9ος αιώνας), την περιοχή κυβερνούσαν οι τοπικοί Βούλγαροι δούκες Σάλαν και Γκλαντ. Η κατοικία του Σάλαν ήταν το Τίτελ, ενώ εκείνη του Γκλαντ πιθανόν να ήταν στο φημολογούμενο φρούριο του Γκάλαντ ή στο Κλάντοβο (Γκλάντοβο) στην ανατολική Σερβία. Απόγονος του Γκλαντ ήταν ο δούκας Αχτούμ, άλλος τοπικός άρχοντας του 11ου αιώνα, που αντιστάθηκε στην επιβολή της Ουγγρικής εξουσίας στην περιοχή.
Στο χωριό Τσελάρεβο αρχαιολόγοι έχουν βρει και ίχνη ανθρώπων που ασκούσαν την Ιουδαϊκή θρησκεία. Εκεί έχουν ανασκαφεί Αβαρικοί-Πρωτοβουλγαρικοί τάφοι του τέλους του 8ου και του 9ου αιώνα, που περιέχουν κρανία με Μογγολικά χαρακτηριστικά και Ιουδαϊκά σύμβολα. Οι Ερντελυ και Βίλκνοβιτς θεωρούν ότι οι τάφοι ανήκουν στους Kάβαρους, που τελικά διέρρηξαν τους δεσμούς με την Αυτοκρατορία των Χαζάρων μεταξύ του 830 και του 862. (Τρεις άλλες φυλές Χαζάρων εντάχθηκαν στους Ούγγρους και συμμετείχαν στην Ουγγρική κατάκτηση της λεκάνης των Καρπαθίων, όπου περιλαμβάνεται η σημερινή Βοϊβοντίνα, το 895-907.)
Ουγγρική κυριαρχία
Μετά από εδαφικές διαμάχες με το Βυζαντινό και το Βουλγαρικό κράτος, το μεγαλύτερο μέρος της Βοϊβοντίνα έγινε τμήμα του Βασιλείου της Ουγγαρίας μεταξύ 10ου και 12ου αιώνα και παρέμεινε υπό Ουγγρική διοίκηση μέχρι τον16ο αιώνα (μετά από περιόδους διοίκησης από Οθωμανούς και Αψβούργους η Ουγγρική πολιτική κυριαρχία στο μεγαλύτερο μέρος της περιοχής επανήλθε το 1867 και σε όλη την περιοχή το 1882, μετά την κατάργηση της Στρατιωτικής Μεθοριακής Επαρχίας των Αψβούργων).
Η δημογραφική ισορροπία στην άρχισε να αλλάζει τον 11ο αιώνα, όταν Ούγγροι άρχισαν να αντικαθιστούν τον τοπικό Σλαβικό πληθυσμό. Αλλά από το 14ο αιώνα, η ισορροπία άλλαξε και πάλι υπέρ των Σλάβων, όταν εγκαταστάθηκαν στην περιοχή Σέρβοι πρόσφυγες που προσπαθούσαν να διαφύγουν από τις περιοχές που είχε καταλάβει ο Οθωμανικός στρατός. Οι περισσότεροι Ούγγροι εγκατέλειψαν την περιοχή κατά τη διάρκεια της Οθωμανικής κατάκτησης και την πρώτη περίοδο της Οθωμανικής διοίκησης, έτσι ο πληθυσμός της Βοϊβοντίνα την Οθωμανική εποχή ήταν κυρίως Σέρβοι (που τότε αποτελούσαν απόλυτη πλειοψηφία στη Βοϊβοντίνα) και Μουσουλμάνοι.
Οθωμανική κυριαρχία
Μετά την ήττα του Βασιλείου της Ουγγαρίας στο Μοχάτς από την Οθωμανική Αυτοκρατορία, η περιοχή βίωσε μια περίοδο αναρχίας και εμφυλίων πολέμων. Το 1526 ο Γιοβάν Νέναντ, ηγέτης Σέρβων μισθοφόρων, εγκατέστησε την εξουσία του στη Μπάτσκα, to βόρειo Βανάτο και μικρό τμήμα της Σίρμιας. Δημιούργησε μια εφήμερη ανεξάρτητο κράτος, με πρωτεύουσα τη Σουμπότιτσα. Στην κορύφωση της δύναμής του ο Γιοβάν Νέναντ αυτοανακηρύχθηκε Αυτοκράτορας της Σερβίας στη Σουμπότιτσα. Εκμεταλλευόμενοι την εξαιρετικά συγκεχυμένη στρατιωτική και πολιτική κατάσταση, οι Ούγγροι ευγενείς της περιοχής ένωσαν τις δυνάμεις τους εναντίον του και νίκησαν το Σερβικό στρατό το καλοκαίρι του 1527. Ο αυτοκράτορας Γιοβάν Νέναντ δολοφονήθηκε και το κράτος του κατέρρευσε. Μετά την πτώση του κράτους του αυτοκράτορα, ο ανώτατος στρατιωτικός διοικητής του στρατού του, Ράντοσλαβ Τσέλνικ, δημιούργησε το δικό του προσωρινό κράτος στην περιοχή της Σίρμιας, ως υποτελής στους Οθωμανούς.
Λίγες δεκαετίες αργότερα ολόκληρη η περιοχή προσαρτήθηκε στην Οθωμανική Αυτοκρατορία, που την κυβέρνησε μέχρι τα τέλη του 17ου και το πρώτο μισό του 18ου αιώνα, όταν ενσωματώθηκε στη Μοναρχία των Αψβούργων. Η Συνθήκη του Κάρλοβιτς του 1699, μεταξύ του Ιερού Συνασπισμού και της Οθωμανικής Αυτοκρατορίας, σηματοδότησε την απόσυρση των Οθωμανικών δυνάμεων από την Κεντρική Ευρώπη και την επικράτηση της Αυτοκρατορίας των Αψβούργων σε αυτό το τμήμα της ηπείρου. Σύμφωνα με τη συνθήκη το δυτικό τμήμα της Βοϊβοντίνα περιήλθε στους Αψβούργους, ενώ το ανατολικό τμήμα της (ανατολική Σίρμια και Επαρχία του Τέμεσβαρ) παρέμεινε στα χέρια των Οθωμανών μέχρι την Αυστριακή κατάκτηση το 1716. Αυτή η νέα αλλαγής συνόρων επικυρώθηκε με τη Συνθήκη του Πασάροβιτς το 1718.
Κυριαρχία των Αψβούργων
Κατά τη Μεγάλη Σερβική Μετανάστευση, στη Μοναρχία των Αψβούργων στα τέλη του 17ου αιώνα (το 1690) εγκαταστάθηκαν Σέρβοι από Οθωμανικά εδάφη, οι περισσότεροι στη σημερινή Ουγγαρία και μικρότερο μέρος τους στη δυτική Βοϊβοντίνα. Ωστόσο, εξαιτίας αυτού του γεγονότος, όλοι οι Σέρβοι της Μοναρχίας των Αψβούργων απέκτησαν την ιδιότητα του αναγνωρισμένου έθνος με εκτεταμένα δικαιώματα, σε αντάλλαγμα της παροχής υπηρεσιών συνοριακής πολιτοφυλακής (στο Στρατιωτική Μεθόριο) που κινητοποιείτο κατά εισβολέων από το νότο, καθώς και σε περίπτωση εμφύλιων ταραχών στο Βασίλειο της Ουγγαρίας των Αψβούργων.
Στις αρχές της κυριαρχίας των Αψβούργων το μεγαλύτερο μέρος της περιοχής είχε ενσωματωθεί στη Στρατιωτική Μεθόριο, ενώ τα δυτικά τμήματα της τέθηκαν υπό πολιτική διοίκηση εντός της Επαρχίας του Μπατς. Αργότερα η πολιτική διοίκηση επεκτάθηκε και σε άλλα (κυρίως βόρεια) τμήματα της περιοχής, ενώ τα νότια τμήματα παρέμειναν υπό στρατιωτική διοίκηση. Το ανατολικό τμήμα της καταλήφθηκε από τους Οθωμανούς μεταξύ 1787-1788, κατά το Ρωσοτουρκικό Πόλεμο.
Το 1716 η Βιέννη απαγόρευσε προσωρινά την εγκατάσταση στην περιοχή Ούγγρων και Εβραίων, ενώ εγκαταστάθηκε εκεί μεγάλος αριθμός γερμανόφωνων. Μετά το 1782 εγκαταστάθηκαν σε μεγαλύτερους αριθμούς Προτεστάντες Ούγγροι και Γερμανοί. Κατά τις επαναστάσεις του 1848-1849 η Βοϊβοντίνα έγινε πεδίο μαχών μεταξύ Σέρβων και Ούγγρων, λόγω των αντίθετων εθνικών πεποιθήσεών τους. Στη Συνέλευση του Μαΐου στο Σρέμσκι Καρλόβτσι (13 έως 15 Μάιος 1848) οι Σέρβοι διακήρυξαν το σύνταγμα του Σερβικού Βοεβοδάτου ή Σερβικής Βοϊβοντίνα (Σερβικού Δουκάτου), μιας Σερβικής αυτόνομης περιοχής εντός της Αυστριακής Αυτοκρατορίας. Το Σερβικό Βοεβοδάτο αποτελείτο από το Σρεμ, τη Μπάτσκα, το Βανάτο και την Μπαράνια. Ο Μητροπολίτης του Σρέμσκι Καρλόβτσι, Ιωσήφ Ράγιατσιτς, εξελέγη πατριάρχης, ενώ ο Στέβαν σούπλικατς εξελέγη ως πρώτος βοεβόδας (δούκας). Ο εθνοτικός πόλεμος έπληξε την περιοχή αυτή ίσως σκληρότερα από παντού, με τρομερές ωμότητες που διαπράχθηκαν κατά των αμάχων πληθυσμών και από τις δύο πλευρές.
Μετά τη νίκη των Αψβούργων και των Σέρβων κατά των Ούγγρων το 1849, ένα νέο διοικητικό καθεστώς δημιουργήθηκε στην περιοχή (το Νοέμβριο του 1849), σύμφωνα με απόφαση του Αυστριακού Αυτοκράτορα. Με την απόφαση αυτή η Σερβική αυτόνομη περιοχή που δημιουργήθηκε το 1848 μετατράπηκε σε νέα αυστριακή "χώρα του στέμματος", γνωστή ως Βοεβοδάτο Σερβίας και Βανάτο Τέμεσβαρ. Αποτελείτο από το Βανάτο, τη Μπάτσκα και το Σρεμ, με εξαίρεση τα νότια τμήματα των περιφερειών αυτών, που ανήκαν στη Στρατιωτική Μεθόριο. Την περιοχή κυβερνούσε ένας Αυστριακός κυβερνήτης με έδρα το Τέμεσβαρ, ενώ ο τίτλος του Βοεβόδα ανήκε στον ίδιο τον Αυτοκράτορα. Ο πλήρης τίτλος του Αυτοκράτορα ήταν "Μεγάλος Βοεβόδας του Βοεβοδάτου της Σερβίας" (γερμανικά: Großwoiwode der Woiwodschaft Serbien). Η Γερμανική και η Ιλλυρική (Σερβική) ήταν οι επίσημες γλώσσες της χώρας του στέμματος. Το 1860 η νέα επαρχία καταργήθηκε και το μεγαλύτερο μέρος της (με εξαίρεση τη Σίρμια) ενσωματώθηκε και πάλι στο Βασίλειο της Ουγγαρίας των Αψβούργων. Μετά το 1867 το Βασίλειο της Ουγγαρίας έγινε ένα από τα δύο αυτοδιοικούμενα τμήματα της Αυστροουγγαρίας. Η εποχή μετά τον Αυστροουγγρικό Συμβιβασμό του 1867 ήταν μια περίοδος οικονομικής άνθησης, καθώς το Βασίλειο της Ουγγαρίας είχε την δεύτερη ταχύτερα αναπτυσσόμενη οικονομία στην Ευρώπη μεταξύ 1867 και 1913, αλλά οι εθνοτικές σχέσεις ήταν τεταμένες. Σύμφωνα με την απογραφή του 1910, την τελευταία που διεξήχθη στην Αυστροουγγαρία, ο πληθυσμός της Βοϊβοντίνα περιλαμβάνονται 510.754 (33,8%) Σέρβους, 425.672 (28,1%) Ούγγρους και 324.017 (21,4%) Γερμανούς.
Γιουγκοσλαβία
Με το τέλος του Α΄ Παγκοσμίου Πολέμου η Αυστρο-Ουγγρική Αυτοκρατορία κατέρρευσε. Στις 29 Οκτωβρίου 1918 η Σίρμια έγινε τμήμα του Κράτους των Σλοβένων, Κροατών και Σέρβων. Στις 31 Οκτωβρίου 1918, ανακηρύχθηκε στην Τιμισοάρα η Δημοκρατία του Βανάτου. Η κυβέρνηση της Ουγγαρίας αναγνώρισε την ανεξαρτησία της, αλλά ήταν βραχύβια.
Στις 25 Νοεμβρίου 1918 η Συνέλευση των Σέρβων, των Μπούνιεβτσι και άλλων εθνών της Βοϊβοντίνα κήρυξε στο Νόβι Σαντ την ένωση της Βοϊβοντίνα (Βανάτο, Μπάτσκα και Μπαράνια) με το Βασίλειο της Σερβίας (Η συνέλευση αριθμούσε 757 βουλευτές, εκ των οποίων 578 ήταν Σέρβοι, 84 Μπούνιεβτσι, 62 Σλοβάκοι, 21 Ρουηθηνοί, 6 Γερμανοί, 3 Σόκτσι, 2 Κροάτες και 1 Ούγγρος). Μία ημέρα πριν από αυτό, στις 24 Νοεμβρίου, η Συνέλευση της Σίρμιας διακήρυξε επίσης την ενοποίησή της με τη Σερβία. Την 1η Δεκεμβρίου 1918 η Βοϊβοντίνα (ως τμήμα του Βασιλείου της Σερβίας) έγινε επίσημα τμήμα του Βασιλείου των Σέρβων, Κροατών και Σλοβένων. Μεταξύ 1929 και 1941 η περιοχή ανήκε στη Μπανοβίνα Δούναβη, επαρχία του Βασιλείου της Γιουγκοσλαβίας. Πρωτεύουσά της ήταν το Νόβι Σαντ. Εκτός από τις βασικές περιοχές της Βοϊβοντίνα και τη Μπαράνια, περιλάμβανε σημαντικά τμήματα των περιοχών Σουμάντιγια και Μπρανίτσεβο νότια του Δούναβη (αλλά όχι την πρωτεύουσα του Βελιγραδίου).
Η κατοχή του Άξονα έληξε το 1944 και η περιοχή προσωρινά τέθηκε υπό στρατιωτική διοίκηση (1944-1945) των νέων κομμουνιστικών αρχών. Κατά τη διάρκεια αυτής και στη συνέχεια αρκετές χιλιάδες πολίτες σκοτώθηκαν - κυρίως Γερμανικής εθνότητας, αλλά μέρος του Ουγγρικού και Σερβικού πληθυσμού. Τόσο οι αρχές κατοχής του Άξονα κατά τον πόλεμο όσο και οι μεταπολεμικές κομμουνιστικές αρχές λειτούργησαν στρατόπεδα συγκέντρωσης/εγλεισμου στο έδαφος της Βοϊβοντίνα. Ενώ καιρώ πολέμου κρατούμενοι σε αυτά τα στρατόπεδα ήταν κυρίως Εβραίοι, Σέρβοι και κομμουνιστές, ενώ στρατόπεδα μεταπολεμικά σχηματίστηκαν για τους Γερμανικής εθνότητας (Σουηβοί του Δούναβη).
Οι περισσότεροι Γερμανοί της Βοϊβοντίνα (περίπου 200.000) εγκατέλειψαν την περιοχή το 1944, μαζί με τον ηττημένο Γερμανικό στρατό. Οι περισσότεροι από εκείνους που παρέμειναν στην περιοχή (περίπου 150.000) στάλθηκαν σε μερικά από τα χωριά, τα αποκλεισμένα ως φυλακές. Εκτιμάται ότι περίπου 48.447 Γερμανοί έχασαν τη ζωή τους στα στρατόπεδα από ασθένειες, πείνα, υποσιτισμό, κακομεταχείριση και κρύο. 8.049 Γερμανοί σκοτώθηκαν από αντάρτες κατά τη διάρκεια της στρατιωτικής διοίκησης στη Βοϊβοντίνα μετά τον Οκτώβριο του 1944. Επίσης έχει υπολογιστεί ότι οι μεταπολεμικές κομμουνιστικές αρχές σκότωσαν περίπου 15.000-20.000 Ούγγρους και κάπου 23.000-24.000 Σέρβους κατά τις κομμουνιστικές εκκαθαρίσεις στη Σερβία το 1944-1945.
Η περιοχή αποκαταστάθηκε πολιτικά το 1944 (ενσωματώνωντας τη Σίρμια, το Βανάτο, τη Μπάτσκα και τη Μπαράνια) και έγινε αυτόνομη επαρχία της Σερβίας το 1945. Αντί για το προηγούμενο όνομα (Μπανοβίνα του Δούναβη ), η περιοχή ανέκτησε το ιστορικό όνομά της Βοϊβοντίνα, ενώ πρωτεύουσά της παρέμεινε το Νόι Σαντ. Όταν καθορίστηκαν τα τελικά σύνορα της Βοϊβοντίνα, η Μπαράνια εκχωρήθηκε στην Κροατία, ενώ το βόρειο τμήμα της περιοχής Mάτσβα στη Βοϊβοντίνα. Αρχικά η επαρχία απολαμβάνε μόνο μικρό επίπεδο αυτονομίας εντός της Σερβίας, αλλά κέρδισε εκτεταμένα δικαιώματα αυτοδιοίκησης στο πλαίσιο του Γιουγκοσλαβικού συντάγματος του 1974, που έδωσε στο Κοσσυφοπέδιο και στη Βοϊβοντίνα de facto δικαίωμα αρνησικυρίας (βέτο) στα κοινοβούλια της Σερβίας και της Γιουγκοσλαβίας, καθώς αλλαγές στο καθεστώς τους δεν μπορούσαν να γίνουν χωρίς τη συγκατάθεση των δύο αντίστοιχων Επαρχιακές Συνελεύσεων. Το Σερβικό σύνταγμα του 1974, που συγχρόνως υιοθετήθηκε, επανέλαβε ότι "η Σοσιαλιστική Δημοκρατία της Σερβίας περιλαμβάνει τη Σοσιαλιστική Αυτόνομη Επαρχία της Βοϊβοντίνα και τη Σοσιαλιστική Αυτόνομη επαρχία του Κοσσυφοπεδίου, που προήλθαν από την κοινή πάλη των εθνών και εθνοτήτων της Γιουγκοσλαβίας στον Εθνικό Απελευθερωτικό Πόλεμο (το Δεύτερο Παγκόσμιο Πόλεμο) και τη σοσιαλιστική επανάσταση".
Υπό την κυβέρνηση του μετέπειτα προέδρου της Σερβίας Σλόμπονταν Μιλόσεβιτς και μετά από μια σειρά διαδηλώσεων κατά το καλοκαίρι και το φθινοπώρο του 1988 εναντίον της ηγεσίας του κόμματος της Βοϊβοντίνα, που αναγκάστηκε να παραιτηθεί και τελικά να δεχτεί τις συνταγματικές τροποποιήσεις της Σερβίας, που ουσιαστικά απέρριψε την αυτονομία των επαρχιών της Σερβίας, η Βοϊβοντίνα και το Κοσσυφοπέδιο έχασαν τελικά τα στοιχεία κρατικής υπόστασης το Σεπτέμβριο του 1990, όταν εγκρίθηκε το νέο σύνταγμα της Δημοκρατίας της Σερβίας. Η Βοϊβοντίνα αναφέρονταν ακόμη ως αυτόνομη επαρχία της Σερβίας, αλλά οι περισσότερες εξουσίες αυτονομίας της- συμπεριλαμβανομένης, κυρίως, της ψήφου της στη Γιουγκοσλαβική συλλογική προεδρία - περιήλθαν στον έλεγχο του Βελιγραδίου. Η επαρχία, ωστόσο, εξακολούθησε να είχε το δικό της κοινοβούλιο και την κυβέρνησή της καθώς και κάποιες άλλες αυτόνομες λειτουργίες.
Μεταγενέστερα
Η πτώση του Μιλόσεβιτς το 2000 δημιούργησε ένα νέο πολιτικό κλίμα στη Βοϊβοντίνα. Μετά από συνομιλίες μεταξύ των πολιτικών κομμάτων το επίπεδο της αυτονομίας της επαρχίας αυξήθηκε κάπως με νόμο του 2002. Η επαρχιακή συνέλευση της Βοϊβοντίνα ενέκρινε νέο νόμο στις 15 Οκτωβρίου 2008, που, εν μέρει τροποποιημένος, εγκρίθηκε από το Κοινοβούλιο της Σερβίας.
Οικονομία
Η οικονομία της Βοϊβοντίνα βασίζεται σε μεγάλο βαθμό στην αναπτυγμένη βιομηχανία τροφίμων και την εύφορη γεωργική γη. Η γεωργία είναι τομέας προτεραιότητας στη Βοϊβοντίνα. Παραδοσιακά ήταν πάντα σημαντικό κομμάτι της τοπικής οικονομίας και παρήγε θετικά αποτελέσματα, λόγω της αφθονίας της εύφορης γεωργικής γης, που αποτελεί το 84% του εδάφους της. Το μερίδιο της βιομηχανίας μεταποίησης αγροτικών προϊόντων στη συνολική βιομηχανική παραγωγή είναι 40%, δηλαδή το 30% των συνολικών εξαγωγών της Βοϊβοντίνα. Η μεταλλουργική βιομηχανία της Βοϊβοντίνα έχει μακρά παράδοση και αποτελείται από μικρότερες εταιρείες επεξεργασίας μετάλλων για την κατασκευή εξαρτημάτων και, σε μικρότερο βαθμό, από κατασκευαστές πρωτότυπου εξοπλισμού (OEM) με τα δικά τους επώνυμα προϊόντα. Η Μεταλουργική Ενωση της Βοϊβοντίνα συγκεντρώνει 116 εταιρείες με 6.300 υπαλλήλους. Άλλοι κλάδοι της βιομηχανίας έχουν επίσης αναπτυχθεί, όπως η χημική βιομηχανία, η βιομηχανία ηλεκτρικών ειδών, η βιομηχανία πετρελαίου και η κατασκευαστική βιομηχανία. Κατά την τελευταία δεκαετία ο τομέας ΤΠΕ αυξάνεται με ταχείς ρυθμούς και έχει αναλάβει σημαντικό ρόλο στην οικονομική ανάπτυξη της Βοϊβοντίνα.
Ο τομέας της υψηλής τεχνολογίας είναι ένας ταχέως αναπτυσσόμενος τομέας στη Βοϊβοντίνα. Η ανάπτυξη λογισμικού αποτελεί την κύρια πηγή εσόδων, ιδιαίτερα η ανάπτυξη λύσεων ERP, εφαρμογές Java] και κινητών εφαρμογών. Οι επιχειρήσεις του κλάδου ΙΤ ασχολούνται κυρίως με το λογισμικό ανάθεσης σε τρίτους (outsourcing), με βάση τις απαιτήσεις των διεθνών πελατών ή με την ανάπτυξη των δικών τους προϊόντων λογισμικού για τους σκοπούς της εγχώριας και διεθνούς αγοράς. Η Βοϊβοντίνα δίνει ιδιαίτερη προσοχή στη διαπεριφερειακή και διασυνοριακή οικονομική συνεργασία, καθώς και στην υλοποίηση των προτεραιοτήτων που καθορίζονται στο πλαίσιο της στρατηγικής της ΕΕ για την Περιοχή του Δούναβη.
Μεταφορές
Υπάρχουν πολλοί σημαντικοί δρόμοι που περνούν από τη Βοϊβοντίνα. Πρώτα απ 'όλα, ο Αυτοκινητόδρομος Α1 που οδηγεί από την Κεντρική Ευρώπη και το συνοριακό πέρασμα Χόργκος με την Ουγγαρία, μέσω του Νόβι Σαντ, στο Βελιγράδι και στη συνέχεια νοτιοανατολικά προς τη Νις, όπου διακλαδίζεται: ένας κλάδος οδηγεί ανατολικά προς τα σύνορα με τη Βουλγαρία και ο άλλος νότια, προς την Ελλάδα. Ο Α3 στη Σίρμια οδηγεί δυτικά, προς τη γειτονική Κροατία και στη συνέχεια στη Δυτική Ευρώπη. Εκτός αυτών υπάρχει ένα δίκτυο περιφερειακών και τοπικών δρόμων και σιδηροδρομικών γραμμών. Τα τρία μεγαλύτερα ποτάμια της Βοϊβοντίνα είναι πλωτά. Ο Δούναβης και οι παραπόταμοί του Τίσα, Σάβος και Μπέγκα. Μεταξύ αυτών διανοίχθηκε εκτεταμένο δίκτυο αρδευτικών καναλιών, αποχέτευσης και μεταφορών, με συνολικό μήκος 939 χιλιόμετρα, εκ των οποίων 673 πλωτά.
Τουρισμός
Nόβι Σαντ Η πόλη του Νόβι Σαντ έχει την αναγκαία ποικιλομορφία ενός σύγχρονου τουριστικού κέντρου, που έχει στόχο και τη δυνατότητα να μπει στον παγκόσμιο τουριστικό χάρτη. Βρίσκεται στο Δούναβη, στη διασταύρωση των σημαντικότερων δρόμων, κοντά στην οροσειρά Φρούσκα Γκόρα με 17 πολιτιστικά και ιστορικά σημαντικά μοναστήρια, και περιβάλλεται από αγροκτήματα χαρακτηριστικά της Βοϊβοντίνα. Επιπλέον υπάρχουν το 17ου αιώνα Φρούριο Πετροβαραζντίν, το ελκυστικό κέντρο της παλιάς πόλης, πολλά μουσεία, η περίφημη Εκθεση του Νόβι Σαντ καθώς και πολλά παγκοσμίου φήμης φεστιβάλ και εκδηλώσεις. Το Φρούριο Πετροβαραζντίν, που καλύπτει μια έκταση 1220 στρεμμάτων και χτίστηκε το 17ο και 18ο αιώνα, αποτελεί πολιτιστικό-ιστορικό μνημείο. Μέσα στο φρούριο βρίσκεταιτο Μουσείο της Πόλης του Νόβι Σαντ, η Ακαδημία Τεχνών, το Αστεροσκοπείο καθώς και τα Αρχεία της πόλης και εδώ, παραδοσιακά, το μήνα Ιούλιο λαμβάνει χώρα το Μουσικό Φεστιβάλ ΕΧΙΤ, που έχει ανακηρυχθεί το καλύτερο στην Ευρώπη.
Η αρχιτεκτονική της πόλης αντιπροσωπεύει ένα μείγμα πολλών διαφορετικών ρυθμών. Το παλαιότερο σπίτι "Στο Ασπρο Λιοντάρι" χτίστηκε λίγο πριν το 1740. Οι δρόμοι της πόλης διαθέτουν πολλά ωραία μέγαρα από τα τέλη του 19ου και τις αρχές του 20ου αιώνα: "Τανουρτζίτσεβα", "Μενράτοβα", "Βάτικαν", "Κλάζνοβα », κ.α. καθώς και θρησκευτική αρχιτεκτονική διαφόρων δογμάτων.
Σουμπότιτσα Η πόλη της Σουμπότιτσα βρίσκεται στα βόρεια της Δημοκρατίας της Σερβίας, κατά μήκος των κύριων ευρωπαϊκών διαδρόμους και ανάμεσα σε δυο ποταμούς, το Δούναβη και τον Τίσα. Πλούσιο κεφάλαιο πολιτιστικής κληρονομιάς, πλούσια διακοσμημένα κτίρια, πολυπολιτισμικό πνεύμα και ευρωπαϊκή γοητεία - αυτά είναι τα χαρακτηριστικά που κάνουν αυτή την πόλη ξεχωριστή. Η Σουμπότιτσα είναι γνωστή για τη χαλαρή ατμόσφαιρα, το καλό φαγητό και την ποιότητα των κρασιών της. Φεστιβάλ, εκδηλώσεις, συναυλίες, ζωντανή πολιτιστική ζωή όλο το χρόνο είναι ένας ακόμη λόγος να επισκεφθεί κανείς την πόλη. Μαζί με αυτά η Σουμπότιτσα προσφέρει πολλά ενδιαφέροντα μέρη για ξεκούραση και αναψυχή, για δραστηριότητες γύρω από τις λίμνες, σε αγροκτήματα με άλογα, αγροικίες, σε δάση και περιοχές κυνηγιού.
Η λίμνη Πάλιτς και ο ομώνυμος οικισμός είναι 8 χιλιόμετρα ανατολικά της Σουμπότιτσα. Εξαιρετικές εγκαταστάσεις από τις αρχές του 20ου αιώνα: ο Πύργος του Νερού, η Μεγάλη Βεράντα, το Λίντο των Γυναικών και το Μουσικό Περίπτερο, το υπέροχο πάρκο, η γνωστό λίμνη, η ειρήνη και η ησυχία κάνουν το Πάλιτς ιδανικό χώρο για ξεκούραση και χαλάρωση. Σήμερα το Πάλιτς διαθέτει ξενοδοχεία υψηλής κατηγορίας, ανακαινισμένες πολυτελείς και άνετες βίλες στο λεγόμενο "στυλ Πάλιτς", πολλά καταλύματα και πανσιόν. Εξαιρετικά εστιατόρια και καφέ, χώροι αθλητισμού και ψυχαγωγίας, τρεις οργανωμένες παραλίες, μια θερμική πισίνα, ένας ζωολογικό κήπος, ποδηλατόδρομοι, μονοπάτια, ένα σύνολο πολύπλευρων εκδηλώσεων, δυναμική πολιτιστική ζωή και δυνατότητες ψυχαγωγίας αποτελούν τη συνολική προσφορά του Τουριστικού Κέντρου του Πάλιτς.
Βρσατς Το Βρσατς, μια πόλη 40.000 κατοίκων, είναι μια από τις παλαιότερες και ωραιότερες πόλεις στη Βοϊβοντίνα. Βρίσκεται στο άκρο της Πεδιάδας της Παννονίας, στις πλαγιές του Ορους Βρσατς, μόλις 14 χιλιόμετρα από τα ρουμανικά σύνορα.Η ιστορία, ο πολιτισμός και η παράδοση του Βρσατς είναι στενά συνδεδεμένα με την κουλτούρα του κρασιού και αυτός είναι ο κύριος λόγος να έρθει κανείς στο "Δρόμο του Κρασιού".
Στο Βρσατς μην παραλείψετε να επισκεφθείτε: το Επισκοπικό Μέγαρο και το Δημαρχείο του 18ου αιώνα, τον Καθολικό Καθεδρικό Ναό "Αγ. Γεράρδου" του 1863, την Ορθόδοξη Εκκλησία του Αγίου Νικολάου του 1785, τον Πύργο του Βρσατς του 14ου αιώνα, το μουσείο κλπ. Πρέπει επίσης να επισκεφθείτε το περίφημο θέατρο "Στέριγια". Μπορείτε επίσης να αποδράσετε στην πράσινη όαση στο κεντρικό πάρκο, που είναι το παλαιότερο στη Βοϊβοντίνα και χρονολογείται από το 1797. Ιδανικό μέρος για ένα διάλειμμα είναι η πλατεία του Βρσατς, γεμάτη καφετέριες, με σημαντικό μείγμα διαφόρων αρχιτεκτονικών ρυθμών του 18ου και του 19ου αιώνα.
Το Βρσατς περιβάλλεται από βουνά που φέρνουν δροσερό ​​αέρα. Πάνω από 17.500 στρέμματα αμπελώνων είναι φυτεμένα στις πλαγιές του Ορους Βρσατς. Η εταιρεία "Vršacki Vinogradi" (Αμπελώνες Βρσατς) είναι ανοικτή για την περιήγηση στα πιο ευρύχωρα κελάρια κρασιού της Κεντρικής Ευρώπης. Κοντά από τα χωριά Γκουντούριτσα και Βελίκο Σρέντιστε διατηρούν την παράδοση του κρασιού και πολλά σπίτια έχουν ιδιωτικά οινοποιεία. Η περιήγηση του "Δρόμου του Κρασιού" προσφέρει γευσιγνωσία και επισκέψεις σε οινοποιεία. Για επισκέπτες εραστές της περιπέτειας προσφέρεται πανοραμική πτήση με μια από τις καλύτερες Ακαδημίες Πτήσεων στην Ευρώπη.
Η απουσία επιφανειακών νερών και ο θυελλώδης άνεμος "κοσάβα" που πνέει με ταχύτητες τυφώνα 180 χιλιομέτρων την ώρα συμβάλλουν στην πραγματική αίσθηση της ερήμου. Λόγω ποικιλία χλωρίδας και πανίδας της αυτή η περιοχή ανακηρύχθηκε το ειδικό καταφύγιο της φύσης. Οι αμμοθίνες της περιβάλλονται από γόνιμους λόφους κίτρινης ασβεστώδους αργίλου με πολλά είδη φυτών και ζώων. Αυτό είναι πραγματικός παράδεισος για τους εξερευνητές της φύσης που αναζητούν μια περιπέτεια στο πραγματικά μοναδικό οικοσύστημα.
Πάνος Καλίδης
Ο Πάνος Καλίδης (πραγματικό όνομα: Παναγιώτης Καλτσίδης, γενν. Νέα Σεβάστεια Δράμας, 18 Φεβρουαρίου 1978 ) είναι Έλληνας τραγουδιστής.